中吕・朝天子
作者：无名氏
朝代：元

paragraphs: 尽教，便了，□尔纵横闹。
纱笼影里马头高，早雪拥蓝关道。
休喜休欢，休烦休恼，只争个迟共早。
比甘罗不小，比太公未老，须有日应心道。
一悭，二奸，困煞英雄汉。
陈抟占却一半山，不复梦周公旦。
雨笠烟蓑，星驰云栈，利和名自古难。
这番，上杆，休□了梯儿看。
尽教，便了，彼各休相笑。
正沙堤稳稳马头高，又贬上潮阳道。
休喜休欢，休烦休恼，只争个迟共早。
比太公未老，比甘罢又不小，此一梦何时觉。
杜康，醉乡，竹叶樽琼花酿。
人生三万六千场，既有限谁无恙。
眨眼秋霜，飞来头上，趁春光倒玉觞。
唤将，四娘，燕子舞莺儿唱。
画堂，绮窗，玉错落金波酿。
春风枉羡杜韦娘，试听宣娥唱。
月窟新声，云鬟宫样，怎禁他粉黛香。
这场，醉乡，勒留住山中相。
楚阑，小蛮，锦瑟调银筝按。
西园公子兴未阑，盏到休辞惮。
明月帘栊，疏星河汉，倚红楼十二阑。
夜寒，烛残，酒尽后人方散。
紫袍，战袍，送了些活神道。
不比农夫有下梢，不识长安道。
耕种锄刨，无烦无恼，卧东窗日影高。
芭棚下饭饱，麦场上醉倒，快活煞村田乐！嘲妓家匾食白生生面皮，软溶溶肚皮，抄手儿得人意。
当初只说假虚皮，就里多葱脍。
水面上鸳鸯，行行来对对，空团圆不到底。
生时节手儿上捏你，熟时节口儿里嚼你，美甘甘肚儿内知滋味。
嘲人穿破靴两腮，绽开，底破帮儿坏。
几番修补费钱财，还不彻王皮债。
不敢大步阔行，只得徐行短迈，怕的是狼牙石龟背阶。
上台基左歪右歪，又不敢着楦排，只好倒吊起朝阳晒。
志感不读书有权，不识字有钱，不晓事倒有人夸荐。
老人只恁忒心偏，贤和愚无分辨。
折挫英雄，消磨良善，越聪明越运蹇！志高如鲁连，德过如闵骞，依本分只落的人轻贱。
不读书最高，不识字最好，不晓事倒有人夸俏。
老天不肯辨清浊，好和歹没条道。
善的人欺，贫的人笑，读书人都累倒。
立身则小学，修身则大学，智和能都不及鸭青钞。